# Sant Joan d'Abrigós

Sant Joan d'Abrigós (Saint-Jean-d'Aubrigoux en francés) z-es una comuna auvernhassa situada dins lo departament del Naut Léger e la region d'Auvèrnhe Ròse Aups, ancianament d'Auvèrnhe.

## Geografia
### Perimètre del territòri

Comunas confrontantas de Sant Joan d'Abrigós :
| | Medeiròlas (Puèi de Doma) | Saussanjas (Puèi de Doma) |
| Dòra (Puèi de Doma) | | |
| Sent Victor d'Arlhenc | | Crapòna |

## Toponimia

Las fòrmas ancianas son : Ecclesia S. Johannis deus Bracos en 938, In pago Arvernico, in vicaria Livratensi, in villa quæ dicitur S. Johannis ad Braconos en 940, Villa S. Johannis de Bracos en 1163, Ecclesia S. Johannis de Bracas en 1179, Ad Brachones en 1213, Ecclesia S. Johannis de Bracoa, vès 1343, S. Jehan des Bregoux en 1401, S. Jehan deus Bregos en 1406, S. Jehan dous Bregoux en 1511, S. Jean lous Brigous en 1670, S. Jean Daubrigoux en 1740, S. Jean des Brigoux en 1762, Ous Brigoux en 1793.
Sant Joan representa lo nom ebrèu Johannes, lo de Sant Joan Baptista e Sant Joan l'Evangelista.
Segon Joan Arçac, Aubrigoux z-es lo nom deu Brigoux, afluent d'Arzon, explicable per l'ancian occitan brac, « fanga, bolha ».

### Triouleyre

Las fòrmas ancianas son : Ad Tres Olerias en 938, Villa de Tres Oleriis en 1014, Theoleyre en 1543, Trioulayre en 1820. Un autre nom semblable, a Sant Julian d'Ança, a de fòrmas ancianas de tipe teulèira.
Segon Joan Arçac, un champ de triule/treule es una triulièra. Lo mot s'es crosat amb la triulèira, peirèira ont tiravan la triula, larga pèira plana de natura volcanica, pus grossèira que la lausa, que serviá de cobèrta o de cairon de pavat. Tanben, triule (la planta) s'es confondut amb triule, format de teule/tiule amb r epentetica. Aquò's malaisat de saber se los toponimimes Triulèira representan un champ de triule, una peirèira o una anciana teulèira.

## Istòria

En 1789, Sant Joan d'Abrigós dependiá de la província d'Auvernhe, de l'eleccion de Soire, de la subdelegacion de Sent Amanç de Ròcha Savina e dau presidial de Riam. Sa gleisa parochala, diocèsi de Clarmont e archipreirat de Liuradés, z-èra consacrada a sant Joan; lo prior de Chamalèiras presentava a la cura.

## Administracion

Lista deus cònsols successius :
| Periòde | Periòde | Identitat |
| aost de 2014 | (2026) | Pierrette Bouthéron |
| abriau de 2014 | aost de 2014 | Raphaël Soleillant |
| març de 2001 | 2014 | Pierre Demur |
| junh de 1995 | 2001 | Jean-Paul Maitre |
| | 1995 | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 189, totala: 191 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 958 | 642 | 988 | 1 023 | 1 112 | 1 155 | 1 104 | 1 191 | 1 191 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 027 | 1 073 | 1 018 | 1 091 | 1 029 | 1 021 | 894 | 868 | 744 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 752 | 723 | 694 | 630 | 636 | 585 | 549 | 486 | 452 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 382 | 356 | 314 | 301 | 260 | 184 | 178 | 179 | 180 185 |
| 2009 | 2010 |
| 183 186 | 187 190 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 177 abitants e la densitat èra de 9,94 ab/km².

## Ligams extèrnes

* Sent Joan d'Aubrigós sobelh site de l'Insee

## Nòtas

* ↑ Institut d'Estudis Occitans, Comission Toponimica Occitana, Luòcs, basa de donadas de toponimia occitana. Cèrca «Sant Joan d'Abrigós».
* 1 2 Augustin Chassaing, Antoine Jacotin Dictionnaire Topographique... de la Haute-Loire, p. 254 https://gallica.bnf.fr/ark:/12148/bpt6k392965/f303.image
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 605
* ↑ Jean Arsac, Les noms de lieux en Velay, ed. des Cahiers de la Haute-Loire, 2023 (reedicion), p. 110
* ↑ Augustin Chassaing, Antoine Jacotin Dictionnaire Topographique... de la Haute-Loire, p. 283 https://gallica.bnf.fr/ark:/12148/bpt6k392965/f332.image
* ↑ Jean Arsac, Les noms de lieux en Velay, ed. des Cahiers de la Haute-Loire, 2023 (reedicion), p. 331 e 353
* Portal d'Auvèrnhe